section_heading: Benfica
paragraph_text: Iako u sezoni 2005./06. Benfica nije osvojila niti jednu titulu, Luisão se već tada automatski nalazio u prvoj postavi kluba. Benfica je te sezone došla do četvrt-finala Lige prvaka, a Luisão je odigrao svaku minutu svake utakmice turnira. Dana 21. veljače 2006. godine postigao je pogodak u 1:0 domaćoj pobjedi protiv Liverpoola koji je do tada izgubio samo jednu od sveukupno 13 europskih utakmica u zadnjih godinu dana, te imao tek 5 poraza od 41 gostujuće utakmice. Također je bio strijelac i u uzvratu na Anfieldu, u 2:0 pobjedi.